ߒߞߏ ߥߞߌߔߘߋߞߎ߫ ߡߊߛߐߓߊ߮ ߝߟߐ ߟߎ߬

ߒߞߏ ߥߞߌߔߋߘߌߦߊ ߡߊߛߐߟߊ ߟߎ߬ 

ߥߞߌߔߋߘߌߦߊ ߡߊߛߐ ߞߍߣߍ߲߫ ߦߋ߫ ߛߌ߬ߛߐ߲߫ ߛߊ߬ߓߊ߫ ߟߋ߬ ߘߐ߫߸ ߏ߬ ߟߎ߬ ߝߊߙߊ߲ߛߊߣߍ߲ ߝߟߍ߫: 

 ߥߞߌߡߋߘߌߦߊ߫ ߍ߲ߞߎ߳ߓߊߕߍߙ ߡߊߛߐ. 
 ߞߍߦߙߐ ߞߐ߯ߙߍߦߊ߫ ߞߎߡߊߘߋ߲ ߠߎ߬ ߘߟߊߡߌ߬ߘߊ߸ ߥߟߊ߫ ߞߊ߲ ߠߎ߬ ߣߌ߫ ߢߐ߲߯ߕߍ ߞߣߍ (interface). 
 ߊ߬ ߣߌ߫ ߒߞߏ ߟߊ߫ ߥߞߌߔߋߘߌߦߊ ߞߍߦߙߐ߫ ߓߟߏߡߊߞߊ߬ߣߍ߲ ߠߎ߬ ߡߊߛߐ. 

ߏ߬ ߟߎ߬ ߝߊߙߊ߲ߛߊߣߍ߲ ߝߟߍ߫:  

 ߍ߲ߞߎ߳ߓߊߕߍߙ 
ߍ߲ߞߎ߳ߓߊߕߍߙ ߡߊߛߐ ߘߐ߫߸ ߞߙߊ߬ߡߐ߫ ߝߊ߬ߞߏߟߌ߫ ߡߍ߲ ߛߌ߰ߣߍ߲߫ ߕߘߍ߬ ߦߋ߫ ߝߌߟߊߘߍߟߑߝߌ߫߸ ߊߡߍߙߌߞߌ߬, ߏ߬ ߟߋ ߝߟߐߝߟߐ߫ ߞߊ߬ ߥߞߌߔߋߘߌߦߊ ߓߏ߬ߟߏ߲߬ߘߊ ߞߐߜߍ ߛߌ߲ߘߌ߫߸ ߞߏ߬ߣߵߊ߬ߟߋ߬ ߡߊ߫ ߞߎߡߘߊ߫ ߛߌ߲ߘߌ߫. ߏ߬ ߞߍ ߞߙߊ߬ߡߐ߰ ߦߛߎߝߎ߫ ߖߊ߰ߓߌ߫ ߣߊ߬ ߘߊ߫ ߝߊ߲߬ߞߊ߬ ߘߴߏ߬ ߡߊ߬߸ ߞߊ߬ ߓߊ߲߫ ߞߊ߬ ߞߎߡߘߊ ߝߟߐ ߛߌ߲ߘߌ߫ ߊ߬ ߣߌ߫ ߞߊ߬ ߡߐ߱ ߟߎ߬ ߡߊߞߟߌ߫ ߊ߬ ߡߊߛߐ ߡߊ߬. ߊ߬ߟߋ ߞߊ߬ ߡߐ߱ ߘߏ߫ ߟߎ߫ ߛߐ߬ߘߐ߲߬ ߞߵߏ߬ ߟߎ߬ ߟߴߊ߬ ߞߊ߲߬ ߦߏ߫ ߟߊ߬ߡߌߣߌ߲ ߛߌ߬ߛߋ߸ ߒ߬ߓߊ߬ ߏ߬ ߟߋ ߝߣߊ߫ ߞߊ߬ ߞߙߊ߬ߡߐ߫ ߟߊ߲߭ߛߌ߬ߣߍ߬ ߝߏߝߣߊ ߞߏߟߊ߲ߞߘߐߢߐ߲߯ߦߊ߫߸ ߏ߬ ߝߣߊ߫ ߞߵߊ߬ ߕߊ߫ ߡߐ߰ ߟߎ߬ ߞߏߟߊ߲ߞߘߐߢߐ߲߯ߦߊ߫߸ ߏ߬ ߟߎ߫ ߟߋ߬ ߘߍ߬ ߘߊ߫ ߛߊ߫ ߞߊ߬ ߍ߲ߞߎ߳ߓߊߕߍߙ ߟߊߛߓߊ߬ߕߌ߫ ߊ߬ ߡߊߛߐ ߣߴߊ߬ ߛߘߌ߬ߜߋ߲ ߠߎ߬ ߘߟߊߡߌ߬ߘߊ ߟߊ߫. ߏ߬ ߞߍ߫ ߢߊ ߝߊߙߊ߲ߝߊ߯ߛߌ ߝߟߍ߫:  

 ߡߊ߬ߛߐ߬ߟߌ߬ߟߊ ߟߎ߬ 
 ߦߛߎߝߎ߫ ߖߊ߰ߓߌ߫: ߏ߬ ߟߋ ߞߊ߬ ߣߌ ߓߌ߬ߟߊ߬ ߊ߲ ߠߊ߫ ߥߞߌߔߋߘߌߦߊ ߘߐ߫ ߞߊ߬ ߞߴߊ߬ ߛߌߟߊߓߐߛߐ߯ߣߊ ߘߌ߫ ߡߊ߬ߛߐ߬ߟߌ ߣߌ߫ ߞߍߦߙߐ ߞߐ߯ߙߍߦߊ߫ ߞߎߡߊߘߋ߲ ߠߎ߬ ߘߟߊߡߌ߬ߘߊ ߟߎ߬ ߟߊ߫߸ ߞߏ߬ߣߌ߲߬ ߞߎ߲߬ߝߟߐ ߏ߬ ߘߐ߫߸ ߊ߬ߟߋ߬ ߟߊ߫ ߘߐ߬ߛߙߋ ߝߊ߲߬ߓߊ ߕߘߍ߬ ߦߋ߫ ߝߘߊ߫ ߟߊ߫ ߟߊ߬ߡߌߣߌ߲ ߛߌ߬ߛߋ ߟߋ߬ ߟߊ߫.
 ߟߊ߬ߡߌߣߌ߲ ߛߌ߬ߛߋ ߣߏߙߊߛߏߓߞߊ : ߏ߬ ߞߍ߫ ߘߊ߫ ߛߓߍߟߌߟߊ߫ ߛߍ߰ߓߊߟߌ߫ ߣߌߘߐߘߌ ߟߋ߬ ߘߌ߫ ߡߍ߲ ߛߐ߲߬ ߘߴߊ߬ ߓߊ߯ߙߊߣߐ ߟߎ߬ ߓߌ߬ߟߊ ߡߊ߬ ߡߐ߰ ߜߘߍ߫ ߕߐ߮ ߟߊ߫߸ ߓߊߏ߬ ߊ߬ ߕߘߍ߬ ߦߴߊ߬ ߟߊ߫ ߘߐ߬ߛߙߋ߬ ߛߓߍߣߍ߲ ߠߎ߬ ߗߋ߫ ߟߊ߫ ߦߛߎߝߎ߫ ߖߊ߰ߓߌ ߟߋ߬ ߡߊ߬߸ ߏ߬ ߦߴߊ߬ ߟߊߦߟߍ߬ ߊ߬ ߖߍ߬ߘߍ ߕߐ߮ ߟߊ߫.
 ߟߊ߲߭ߛߌ߬ߣߍ߬ ߝߏߝߣߊ߫: ߏ߬ ߟߊ߫ ߣߊ߬ߟߌ ߞߐ ߟߋ߬ ߘߐ߫ ߛߊ߫߸ ߣߌ߫ ߟߊ߬ߘߍ ߘߏ߫ ߡߊߞߟߌ߫ ߘߊ߫ ߖ߭ߎߡ ߞߊ߲߬ ߞߊ߬ ߡߊ߬ߛߐ߬ߟߌ ߞߍߢߊ ߦߌ߬ߘߊ߬ ߖߊ߬ߡߊ ߟߊ߫. ߏ߬ ߞߍ ߛߓߍߟߌ ߟߊߦߍ߬ߟߍ ߘߊߡߌ߬ߣߊ߬ ߘߊ߫ ߓߍ߯ ߓߟߏ߫ ߊ߬ ߖߘߍ߬ߞߊߣߌ߲ ߕߐ߮ ߟߊ߫. ߊ߬ߟߋ ߞߍ߫ ߘߊ߫ ߛߓߍߟߌ߫ ߕߙߏߞߏ ߟߋ߬ ߘߌ߫ ߥߞߌߔߋߘߌߦߊ ߢߍ߫߸ ߡߍ߲ ߞߍ߫ ߘߴߊ߬ ߕߊ߫ ߛߌߟߊߓߐߟߊ߫ ߜߘߍ߫ ߘߌ߫ ߣߌߞߎߣߎ߲ ߣߌ߫ ߡߐ߱ ߟߎ߬ ߡߊߞߟߌ ߘߐ߫ ߡߊ߬ߛߐ߬ߟߌ ߡߊ߬. ߞߵߏ߬ ߓߍ߯ ߟߴߊ߬ ߟߊ߫ ߛߍ߰ߓߊߟߌߦߊ ߞߊ߲߬ ߞߍߦߙߐ ߞߐ߯ߙߍߦߊ߫ ߞߎߡߊߘߋ߲ ߠߎ߬ ߘߟߊߡߌ߬ߘߊ ߘߐ߫.
 ߞߊ߬ߟߐ ߡߏߙߌ ߖߊ߰ߣߍ: ߏ߬ ߞߍ߫ ߘߊ߫ ߒߞߏ ߟߊ߫ ߥߞߌߔߋߘߌߦߊ ߢߍ߫ ߘߊ߲ߘߟߊ ߟߋ߬ ߘߌ߫߸ ߊ߬ ߣߌ߫ ߘߐ߬ߝߐ ߣߌ߫ ߘߎ߰ߡߊ߬ߛߓߍ ߞߎߡߘߊ ߘߏ߫ ߟߎ߫ ߛߓߍ ߘߐ߫߸ ߊ߬ ߞߵߊ߬ ߛߋߞߏ ߞߍ߫ ߥߞߌߔߋߘߌߦߊ ߟߊߥߎ߬ߦߊ߲߬ߞߌ ߘߐ߫.
 ߊߓߎߓߊߞߊߙ ߓߣߊ߬ߡߏ߬ߙߌ߬ߘߎ߮ ߕߎ߬ߙߋ: ߊ߬ߟߋ ߞߍ߫ ߘߊ߫ ߒߞߏ ߥߞߌߔߋߘߌߦߊ ߢߍ߫ ߞߊ߬ߥߊ߲߬ߘߌ߬ߟߊ ߟߋ߬ ߘߌ߫߸ ߊ߬ ߣߌ߫ ߡߐ߱ ߥߞߊ߬ߟߌ߬ߣߌ߲ ߞߎߡߘߊ߫ ߛߓߍ ߘߐ߫ ߤߊߟߌ߬ ߣߴߊ߬ ߖߊ߲߰ߧߊ߬ ߘߊ߫.
 ߣߝߊ߬ߖߌ߫ ߛߏ߬ߙߌ߬ ߞߐ߲ߘߍ߫: ߏ߬ ߞߊ߬ ߘߏ߫ ߞߍ߫ ߍ߲ߞߎ߳ߓߊߕߍߙ ߞߊ߲߬ ߞߎ߲߬ߝߟߐ ߘߐ߫߸ ߞߏ߬ߣߵߊ߬ ߕߎߣߎ߲߫ ߘߊ߫ ߟߋ߬ ߞߐߟߊ߬. 

 ߞߐ߯ߙߍߦߊ߫ ߞߎߡߊߘߋ߲ ߠߎ߬ ߘߟߊߡߌ߬ߘߊ 

 ߍ߲ߕߍߙߑߝߊߛ 
 ߦߛߎߝߎ߫ ߖߊ߰ߓߌ߫ ߝߟߐ߫ ߞߊ߬ ߞߍߦߙߐ ߞߐ߯ߙߍߦߊ߫ ߞߎߡߊߘߋ߲ (site link) ߠߎ߬ ߘߟߊߡߌ߬ߘߊ ߘߊߡߌ߬ߣߊ߬߸ ߞߊ߬ߕߎ߲߰ ߊ߬ߟߋ ߟߋ߬ ߦߋ߫ ߛߌߟߊߓߐߛߐ߯ߣߊ ߘߌ߫. ߢߊ߲߬ߞߐ߬ߓߊߟߌ ߆߈߀ ߝߟߐ ߡߍ߲ ߠߎ߬ ߘߟߊߡߌ߬ߘߊ߬ ߘߊ߫߸ ߊ߬ ߣߐ߬ ߘߌ߫ ߞߴߏ߬ ٪߁߅ ߘߟߊߡߌ߬ߘߊ߬ ߟߴߏ߬ ߘߐ߫߸ ߏ߬ ߘߝߊ ߟߋ߬ ߘߏ߲߬ ߞߍ߫ ߘߊ߫ ߒߞߏ ߥߞߌߔߋߘߌߦߊ ߞߍߦߙߐ߫ ߓߟߏߡߊߞߊ߬ߣߍ߲ ߛߌ߲ߘߌ ߘߌ߬.
 ߟߊ߲߭ߛߌ߬ߣߍ߬ ߝߏߝߣߊ߫: ߏ߬ ߟߋ ߞߍ߫ ߘߊ߫ ߝߌߟߊߣߊ߲ ߘߌ߫ ߘߟߊߡߌߘߊߟߌ ߘߐ߫ ߘߊߕߐߡߦߊ ߘߐ߫߸ ߊ߬ ߣߌ߫ ߡߐ߰ ߝߟߐ ߘߌ߫ ߡߍ߲ ߣߐ߬ ߘߌ߫ ߞߍ߫ ߢߊ߲߬ߞߐ߬ߓߊߟߌ ߆߈߀ ٪߈߀ ߘߟߊߡߌ߬ߘߊ߬ ߟߊ߫߫ (translatewiki.net) ߞߊ߲߬ ߞߍߦߙߐ ߞߐ߯ߙߍߦߊ߫ ߞߎߡߊߘߋ߲ ߠߎ߬ ߘߟߊߡߌ߬ߘߊ ߘߐ߫. ߒߞߏ ߥߞߌߔߋߘߌߦߊ ߞߍߦߙߐ (nqo.wikipedia.org) ߘߊߦߍ߬ߟߍ ߞߐ ߘߐ߫߸ ߊ߬ ߞߋߟߋ߲߫ ߠߋ߬ ߦߋ߫ ߡߐ߰ ߘߌ߫ ߕߊ߲߬ ߡߍ߲ ߦߋ߫ ߘߟߊߡߌߘߊߟߌ ߏ߬ ߘߊߞߘߐ߫ ߤߊ߲߯ ߊ߬ ߓߘߊ߫ ߛߋ߫ ߛߘߌ߬ߜߋ߲߬ ߃߀߀߀ ߣߌ߫ ߞߐ߫ ߘߟߊߡߌ߬ߘߊ߬ ߟߊ߫߫.
 ߞߊ߬ߟߐ ߡߏߙߌ ߖߊ߰ߣߍ: ߏ߬ ߣߐ߬ ߘߌ߫ ߞߍ߫ ٪߅ ߘߟߊߡߌ߬ߘߊ߬ ߟߊ߫ ߢߊ߬ߒ߬ߞߐ߬ߓߊߟߌ ߆߈߀ ߠߎ߬ ߘߐ߫.
 ߓߊ߬ߓߊ߫ ߖߊ߰ߣߍ߫: ߏ߬ ߞߍ߫ ߘߊ߫ ߛߊߞߍߟߌߟߊ ߘߌ߫ ߞߍߦߙߐ ߞߐ߯ߙߍߦߊ߫ ߞߎߡߊߘߋ߲ ߠߎ߬ ߞߊ߲ߡߊ߬߸ ߞߏ߬ߣߌ߲߬ ߓߊ߯ߙߊ ߥߙߊ߬ ߘߴߊ߬ ߡߊ߬.
 ߊߓߎߓߊߞߊߙ ߓߣߊ߬ߡߏ߬ߙߌ߬ߘߎ߮ ߕߎ߬ߙߋ: ߏ߬ ߝߣߊ߫ ߓߘߊ߫ ߘߟߊߡߌߘߊߟߌ ߘߊߡߌ߬ߣߊ߬ ߞߐ߯ߟߋ߲ ߣߌ߲߬ ߠߊ߫߸ ߒ߬ߞߊ߬ ߏ߬ ߦߴߊ߬ ߘߊߡߌߣߊ߫ ߜߊ߲߯ߛߊ߲ ߠߋ߬ ߟߊ߫ ߡߎߣߎ߲߬. 

 ߒߞߏߥߞߌ߫ 


ߒߞߏ ߟߊ߫ ߥߞߌߔߋߘߌߦߊ ߞߍߦߙߐ߫ ߓߟߏߡߊߞߊ߬ߣߍ߲ ߛߌ߲ߘߌ ߞߐ ߘߐ߫߸ ߊ߲ ߠߊ߫ ߞߍߦߙߐ߫ ߓߟߏߡߊߞߊ߬ߣߍ߲ ߛߌ߲ߘߌ ߞߐ ߣߌ߲߬ ߘߐ߫߸ ߍ߲ߞߎ߳ߓߊߕߍߙ ߗߍ߬ߝߊߘߌ߲ ߘߏ߫ ߟߎ߫ ߕߎߣߎ߲߫ ߘߊ߫ ߞߊ߬ ߘߏ߫ ߟߎ߫ ߗߏ߰ߟߏ߬ߦߊ߫߸ ߕߎߣߎ߲ߓߊ߯ߕߐ ߏ߬ ߘߏ߫ ߟߋ߬ ߦߋ߫ ߦߋ߫ ߡߏߙߌ߫ ߖߊ߰ߣߍ ߣߌ߫ ߦߛߎߝߎ߫ ߖߊ߰ߓߌ ߟߎ߬ ߘߌ߫߸ ߗߏ߬ߟߏ ߘߏ߫ ߟߋ߬ ߦߋ߫ ߊߓߎߓߊߞߊߙ ߓߣߊ߬ߡߏ߬ߙߌ߬ߘߎ߮ ߕߎ߬ߙߋ ߘߌ߫. ߏ߬ ߘߐ߫ ߥߊ߯ߕߌ ߣߌ߲߬ ߡߊ߬ߛߐ߬ߟߊ߬ ߓߟߏߕߍ߰ߓߊߟߌ ߘߏ߫ ߟߎ߫ ߝߟߍ߫: 

 ߟߊ߲߭ߛߌ߬ߣߍ߬ ߝߏߝߣߊ߫: ߏ߬ ߟߋ ߦߋ߫ ߥߞߌߔߋߘߌߦߊ ߡߊߛߐߟߊ߫ ߓߟߏߕߍ߰ߓߊߟߌ ߟߎ߫ ߝߟߐ ߘߌ߫߸ ߡߍ߲ ߡߊ߬ߞߏ߬ ߕߍ߫ ߓߟߐߓߟߐ ߝߊ߲߬ ߜߘߍ߫ ߟߊ߫ ߥߞߌ ߞߐ߫. ߝߊߦߌߘߴߊ߬ߟߋ ߟߋ߬ ߞߍߣߍ߲߫ ߦߴߊ߲ ߠߊ߫ ߥߞߌ ߝߊ߲߬ߞߊ ߘߌ߫߸ ߒ߬ ߧߴߊ߬ ߞߎߟߎ߲ߖߋ߫ ߟߊ߫. ߒ߬ ߧߋ߫ ߒ߬ ߠߊ߫ ߥߞߌߔߋߘߌߦߊ ߞߎ߲߬ߠߊ߬ߛߌ߰ߟߊ߬ߦߊ ߞߊ߬ߣߌ߲߬ ߠߴߊ߬ߟߋ ߟߋ߬ ߦߋ߫߸ ߤߊߞߍߕߏ߫ ߊ߬ ߓߘߴߊ߬ ߛߋߞߏ ߦߌ߬ߘߊ߬.
 ߟߊ߬ߡߌߣߌ߲ ߛߌ߬ߛߋ ߣߏߙߊߛߏߓߞߊ : ߊ߬ߟߋ߬ ߟߊ߫ ߛߓߍߟߌ ߟߎ߬ ߓߌ߲ߓߌ߲ߣߍ߲߫ ߦߋ߫ ߘߎ߰ߡߊ߬ߛߓߍ ߟߋ߬ ߡߊ߬߸ ߊ߬ ߣߌ߫ ߘߐ߬ߝߐ ߣߌ߫ ߝߊ߬ߘߌ߬ߡߊ߬ߞߟߏ ߣߴߊ߬ ߢߐ߲߰ߘߐ ߟߎ߬. ߊ߬ ߦߋ߫ ߢߌ߬ߣߊ߬ߓߊߟߌ ߟߋ߬ ߘߌ߫ ߥߞߌߔߋߘߌߦߊ ߞߊ߲߬. 
ߊߓߎߓߊߞߊߙ ߓߣߊ߬ߡߏ߬ߙߌ߬ߘߎ߮ ߕߎ߬ߙߋ: ߞߊ߬ߙߊ߲ ߞߎ߲߬ߘߏ߲ ߠߊߜߟߍ߬ߦߊ ߣߌ߫ ߥߟߊ߬ߟߊ߬ߓߐ ߟߎ߬ ߣߴߊ߬ ߕߊ߫߸ ߊ߬ ߕߍ߫ ߢߌ߬ߣߊ߬ ߟߊ߫ ߡߊ߬ߛߐ߬ߟߌ ߞߐ߫. 
 ߣߝߊ߬ߖߌ߫ ߛߏ߬ߙߌ߬ ߞߐ߲ߘߍ߫: ߏ߬ ߓߊ߯ ߞߍ߫ ߥߞߌ ߞߊ߲߬ ߥߊ߯ߕߌ ߡߍ߲ ߠߊ߫߸ ߕߐ߬ ߕߍ߫ ߕߏ߫ ߟߊ߫ ߕߐ߬ ߟߊ߫߸ ߊ߬ ߞߏ߬ߣߌ߲ ߦߋ߫ ߤߡߊ߬ ߟߊ߫.
 ߊߡߊ߬ߘߎ߫ ߛߎ߬ߞߊ߬ߣߍ: ߏ߬ ߝߣߊ߫ ߦߋ߫ ߕߡߌߣߊ߲ߘߌ ߘߏ߫ ߟߋ߬ ߥߞߌߔߋߘߌߦߊ ߞߊ߲߬߸ ߡߍ߲ ߕߴߊ߬ ߣߌ߫ ߘߎߡߊ߫ ߟߊߘߍ߬ ߟߊ߫.
 ߣߘߐ߬ߟߊ ߦߊ߬ߞߎߓߊ߬ ߞߐ߲ߘߍ߫: ߏ߬ ߦߋ߫ ߤߡߊ߬ ߟߊ߫ ߥߞߌ ߡߊ߬ ߛߊ߫ ߒ߬ߞߵߊ߬ ߕߍ߫ ߢߌ߬ߣߊ߬ ߟߊ߫.
 ߛߏ߬ߙߌ߬ ߟߏ߲ߡߊߞߐߣߐ߲߫: ߏ߬ ߝߣߊ߫ ߦߋ߫ ߥߞߌ ߞߊ߬ߣߌ߲߬ߓߊ߮ ߘߏ߫ ߟߋ߬ ߘߌ߫ ߡߍ߲ ߦߴߊ߬ ߡߊߛߐ߫ ߟߊ߫ ߛߐ߲߬.
 ߡߐ߱ ߘߏ߫ ߟߎ߫ ߦߋ߫ ߥߞߌߔߋߘߌߦߊ ߡߊߛߐ߫ ߟߊ߫ ߞߏ߬ߣߌ߲߬ ߒ߬ ߡߴߊ߬ߟߎ߬ ߟߐ߲߫߸ ߥߟߊ߫ ߒ߬ ߢߌ߬ߣߊ߬ߣߍ߲߬ ߦߴߊ߬ߟߎ߫ ߞߐ߫߸ ߏ߬ ߟߎ߬ ߓߍ߯ ߘߌ߫ ߦߊ߰ߝߊ߫ ߊ߲ ߡߊ߬.

 ߞߎߟߎ߲ߖߋߟߌ߫ ߞߙߍߞߙߍߣߍ߲ 
 ߊߡߌߙ ߊߤߊߙߐߣߌ߫: ߏ߬ ߦߋ߫ ߌߛߑߙߊߌߟ ߦߊ߬ߤߎߘߌߦߊ ߘߏ߫ ߟߋ߬ ߘߌ߫ ߡߍ߲ ߦߋ߫ ߒ߬ ߡߊߘߍ߬ߡߍ߲߫ ߠߊ߫ ߛߋߒߞߏߟߦߊ ߘߊߞߎ߲ ߠߎ߬ ߘߐ߫ ߛߐ߲߬߸ ߞߵߊ߬ ߕߊ߬ ߍ߲ߞߎ߳ߓߊߕߍߙ ߡߊ߬ ߞߊ߬ ߥߴߊ߬ ߛߌ߰ ߥߞߌߔߋߘߌߦߊ ߣߌ߫ ߕߊߙߊ߲ߛߑߟߋߕ ߥߞߌ ߣߌ߫ ߡߋߘߌߦߊߥߞߌ ߣߌ߫ ߥߞߌߘߕߊ ߟߎ߬ ߟߊ߫. ߞߊ߬ ߛߌߟߊ ߦߌ߬ߘߴߊ߲ ߠߵߊ߬ ߣߌ߫ ߞߴߊ߲ ߡߊߛߊ߲߬ߛߊ߲߬. ߊ߬ ߞߵߊ߬ ߦߌ߬ߘߊ߬ ߊߝߙߌߞߌ߬ ߥߞߌ ߞߊ߬ߣߌ߲߬ߕߋ ߞߙߎ ߟߎ߬ ߟߊ߫ ߟߏ߲ ߘߏ߫߸ ߞߏ߫ ߝߏߦߌ߬ ߡߊ߫ ߒߞߏ ߟߊ߫ ߥߞߌߔߋߘߌߦߊ ߘߌߦߊߴߊ߬ߟߋ߬ ߢߍ߫ ߝߴߊ߲ ߧߋ߬ ߞߎߡߘߊ߫ ߓߘߍ ߛߓߍ ߡߍ߲ ߞߍ߫ ߟߊ߫. ߞߎߟߎ߲ߖߋߟߌ ߦߴߊ߬ ߦߋ߫ ߢߊ ߛߎ߮ ߓߍ߯ ߘߏ߫ ߡߊ߬. 

 ߥߞߌߡߋߘߌߦߊ ߞߍߦߙߐ߫ ߞߟߊ߬ߟߊ߬ߡߊ ߟߎ߬ 
 ߥߞߌߔߋߘߌߦߊ: ߦߋ߲߬ ߦߋ߫ ߘߐ߬ߛߙߋ߬ ߟߊ߬ߡߙߊ߬ ߦߙߐ ߟߋ߬ ߘߌ߫ ߞߏ߫ ߛߌߦߊߡߊ߲߫ ߠߎ߫ ߞߊ߲߬.
 ߥߌߞߑߛ߭ߐ߲ߙߍߙߌ: ߏ߬ ߦߋ߫ ߞߘߐߦߌߘߊߟߊ߲߫ ߛߓߍ߫ ߦߙߐ ߟߋ߬ ߘߌ߫߸ ߞߊ߲ ߓߍ߯ ߦߋ߫ ߛߎߡߊ߲߫ ߠߊ߫ ߊ߲߬ߜ߭ߌ߬ߟߋ߬ߞߊ߲ ߡߊ߬ ߡߍ߲ ߘߐ߫.
 ߥߞߌߞߎߋߕ: ߏ߬ ߦߋ߫ ߛߙߊ߬ߣߎ߲߬ ߠߊ߬ߡߊ߲߬ߘߌ߬ ߦߙߐ ߟߋ߬ ߘߌ߫߸ ߕߏ߬ߟߌ ߟߎ߬ ߣߌ߫ ߞߎߡߊߡߊߛߊ߲߬ߘߊ ߟߎ߬ ߣߌ߫ ߛߌߙߌ߲ ߠߎ߬ …
 ߥߞߌߘߕߊ: ߏ߬ ߦߋ߫ ߥߞߌߡߋߘߌߦߊ ߟߊ߫ ߘߐ߬ߛߙߋ ߟߎ߬ ߓߍ߯ ߟߊߡߙߊ߬ ߦߙߐ ߟߋ߬ ߘߌ߫ ߞߊ߬ ߝߘߊ߫ ߥߞߌߡߋߘߌߦߊ߫ ߡߊ߬ߡߛߏ߬ ߞߍߦߙߐ ߟߎ߬ ߓߍ߯ ߟߊ߫.
 ߕߊߙߊ߲ߛߑߟߋߕ ߥߞߌ: ߏ߬ ߦߋ߫ ߥߞߌߡߋߘߌߦߊ ߞߍߦߙߐ߫ ߟߎ߬ ߞߐ߯ߙߍߦߊ߫ ߞߎߡߊߘߋ߲߲ (language interface) ߠߎ߬ ߘߟߊߡߌ߬ߘߊ߬ ߦߙߐ ߟߋ߬ ߘߌ߫.
 ߡߋߘߌߦߊߥߞߌ: ߥߞߌߡߋߘߌߦߊ߫ ߘߍ߬ߡߍ߲߬ߠߌ߲߬ ߞߐߜߍ ߣߌ߫ ߘߏ߫ ߜߘߍ߫ ߟߎ߫ ߓߌ߬ߟߊ߬ߣߍ߲߫ ߦߋ߫ ߦߋ߲߬ ߠߋ߫ ߡߊ߬.
 ߥߞߌߛߑߔߍߛ: ߏ߬ ߦߋ߫ ߘߎߢߊ߫ ߣߌߡߊ ߛߎ߮ ߓߍ߯ ߘߏ߫ ߛߓߍ߫ ߦߙߐ ߟߋ߬ ߘߌ߫ ߣߌߡߊߞߊߙߊ߲ߠߊ ߟߎ߬ ߦߋ߫.
 ߥߞߌߝ߭ߏߊߦߊߛ: ߏ߬ ߦߋ߫ ߕߊ߯ߡߊߘߐߕߊ ߟߌ߬ߤߟߊ ߟߎ߬ ߟߋ߬ ߛߓߍ߫ ߦߌߟߊ ߘߌ߫߸ ߛߊ߫ ߡߐ߱ ߘߴߊ߬ ߕߊ߯ ߦߙߐ ߣߐ߰ߦߊ ߣߴߊ߬ ߜߟߍ߬ߦߊ߬ ߕߎߡߊ ߟߎ߬ ߟߐ߲߫.
 ߥߞߌߝ߭ߍߙߑߛߌߕߋ: ߏ߬ ߦߋ߫ ߘߐ߬ߛߙߋ߫ ߟߎ߫ ߟߋ߬ ߛߓߍ߫ ߦߌߟߊ ߘߌ߫߸ ߖߊ߯ߓߘߊ ߞߊ߬ߙߊ߲߬ߠߊ߬ߘߋ߲ ߠߎ߬ ߡߊ߬ߞߏ ߦߋ߫ ߡߍ߲ ߠߎ߬ ߟߊ߫.
 ߥߞߌߡߊߔ: ߏ߬ ߦߋ߫ ߔߊ߬ߔߘߊ ߟߎ߬ ߘߐߓߍ߲߬ ߦߙߐ ߟߋ߬ ߘߌ߫ ߡߍ߲ ߣߌ߫ ߏߔߌ߲ߛߑߕߙߌߕߑߡߊߔ ߓߟߏߘߏ߲߬ߣߍ߲߫ ߦߋ߫ ߢߐ߲߮ ߓߟߏ߫.
 ߢߌ߲߬ ߠߎ߬ ߝߣߊ߫ ߘߐߜߍ߫: ߏߔߌ߲ߛߑߕߙߌߕߑߡߊߔ߸ ߜ߭ߌߕߑߤߐߓ: ߏ߬ ߟߎ߬ ߕߍ߫ ߥߞߌ ߝߋ߲߫ ߘߌ߫ ߛߊ߫߸ ߒ߬ߞߵߊ߬ ߢߊ߫ ߦߋ߫ ߛߐ߬ߘߐ߲߬ ߠߴߊ߬ߟߎ߫ ߡߊ߬ ߦߋ߲߬. … 
ߥߞߌߣߌߦߥߛ: ߝߐ߰ߓߍ ߣߌ߫ ߝߐ߰ߓߍ߬ߝߐ߯ߓߍ ߟߎ߬ ߞߍߞߎߘߊ ߟߎ߬ ߦߋ߫ ߟߊߖߍ߲ߛߍ߲߫ ߠߊ߫ ߦߋ߲߬ ߠߋ   
 ߁߀:߅߅, ߁߀ ߞߏߟߌ߲ߞߏߟߌ߲ ߂߀߁߆

ߞߊ߬ ߝߘߊ߫ ߥߞߌߔߋߘߌߦߊ ߡߊߛߐߟߊ ߟߎ߬ ߟߊ߫
ߦߌߟߡߊ:ߥߞߌߡߋߘߌߦߊ
ߦߌߟߡߊ:ߥߌߞߌ߬ߦߊ߫
ߦߌߟߡߊ:ߔߘߋߞߎ
ߦߌߟߡߊ:ߒߞߏ